

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2016.gada 29.septembrī Nr.**499** (prot.Nr.**21**, **6**.§)

## Par apropriācijas pārdali un līdzekļu piešķiršanu no pamatbudžeta programmas “Izdevumi neparedzētiem gadījumiem”

Pamatojoties uz likuma “Par pašvaldībām” 21.panta pirmās daļas 2.punktu, likuma “Par pašvaldību budžetiem” 16.panta otro daļu, Daugavpils pilsētas domes 2016.gada 28.janvāra saistošo noteikumu Nr.2 „Par Daugavpils pilsētas pašvaldības budžetu 2016.gadam” 8.punktu, kurš nosaka, ka budžeta izpildītājs var izstrādāt un iesniegt pieprasījumu par saistošajos noteikumos par pašvaldības budžetu kārtējam gadam apstiprinātās apropriācijas pārdali starp pamatbudžeta programmām/pasākumiem un izdevumu kodiem atbilstoši ekonomiskajām kategorijām - kodu pirmās zīmes ietvaros, ja šīs izmaiņas neierobežo iespēju sasniegt programmu/ pasākumu rezultatīvos rādītājus, un tiek nodrošināts pašvaldības budžeta līdzekļu efektīvs izlietojums, kas nerada nodokļu, komunālo maksājumu un citus iestādes parādus, ņemot vērā Daugavpils pilsētas domes Finanšu komitejas 2016.gada 22.septembra sēdes protokolu Nr.24, atklāti balsojot: PAR – 13 (V.Bojarūns, A.Broks, J.Dukšinskis, P.Dzalbe, A.Gržibovskis, N.Ignatjevs, R.Joksts, J.Lāčplēsis, N.Petrova, V.Pučka, D.Rodionovs, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Samazināt pašvaldības budžeta apropriāciju Daugavpils Bērnu un Jaunatnes sporta skolai (turpmāk – Sporta skola) (reģ.Nr.90009242212, juridiskā adrese: Kandavas iela 17A, Daugavpils) un palielināt pašvaldības budžeta apropriāciju Daugavpils pilsētas pašvaldības profesionālās ievirzes sporta izglītības iestādei “Futbola centrs Daugavpils” (reģ.Nr.90010967169, juridiskā adrese: Kandavas iela 17A, Daugavpils) noteikto uzdevumu izpildei.

2. Piešķirt līdzekļus no pašvaldības pamatbudžeta izdevumiem neparedzētiem gadījumiem EUR 1 281 (viens tūkstotis divi simti astoņdesmit viens *euro*) apmērā, Daugavpils pilsētas pašvaldības profesionālās ievirzes sporta izglītības iestādei “Futbola centrs Daugavpils” (reģ.Nr.90010967169, juridiskā adrese: Kandavas iela 17A, Daugavpils) uzturēšanas izdevumiem.

3. Apstiprināt pamatbudžeta ieņēmumu un izdevumu tāmes 2016.gadam, saskaņā ar pielikumu.

4. Daugavpils pilsētas domes Finanšu nodaļai piešķīrumu iekļaut kārtējos attiecīgā gada pašvaldības budžeta grozījumos.

Pielikumā: 1. Daugavpils Bērnu un Jaunatnes sporta skolas ieņēmumu un izdevumu tāmes grozījumi 2016.gadam – dotācija no vispārējiem ieņēmumiem.

2. Daugavpils Bērnu un Jaunatnes sporta skolas ieņēmumu un izdevumu tāmes grozījumi 2016.gadam – valsts budžeta mērķdotācija.

3. Daugavpils pilsētas pašvaldības profesionālās ievirzes sporta izglītības iestādes “Futbola centrs Daugavpils” ieņēmumu un izdevumu tāme 2016.gadam - dotācija no vispārējiem ieņēmumiem.

4. Daugavpils pilsētas pašvaldības profesionālās ievirzes sporta izglītības iestādes “Futbola centrs Daugavpils” ieņēmumu un izdevumu tāme 2016.gadam - valsts budžeta mērķdotācija.

5. Daugavpils pilsētas domes ieņēmumu un izdevumu tāmes grozījumi 2016.gadam – izdevumi neparedzētiem gadījumiem.

Domes priekšsēdētājs *(personiskais paraksts)* J.Lāčplēsis